সহীহ বুখারী

সহীহ বুখারী (আরবি: صحيح البخاري) একটি প্রসিদ্ধ হাদীস বিষয়ক গ্রন্থ। এর পূর্ণ নাম, الجامع الصحيح المسند المختصر من أمور رسول اللّٰه صلى اللّٰه عليه و سلم وسننه وأيامه [আল-জামি আস-সহীহ আল-মুসনাদু মিন উমুরি রাসূলিল্লাহি সাল্লাল্লাহু আলাইহি ওয়া সাল্লাম ওয়া সুনানিহি ওয়া আইয়ামিহি]। আহলুস সুন্নাহ ওয়াল জামায়াতের মতে, এটি কুতুব আস-সিত্তাহ অর্থাৎ হাদীস বিষয়ক প্রধান ছয়টি গ্রন্থের অন্যতম। ইমাম বুখারি মুহাম্মাদের বাণীসংবলিত এই গ্রন্থটি সংকলন করেছেন। জামিউল কামিল সংকলনের পূর্বে এই গ্রন্থটিকে ইসলামী বিধি-বিধান বিষয়ে কোরআনের পরে সবচাইতে নির্ভরযোগ্য প্রামাণ্য গ্রন্থ হিসেবে বিবেচনা করা হতো।[পৃষ্ঠা নম্বর প্রয়োজন] ইমাম বুখারী স্বীয় শিক্ষক ইসহাক ইবনে রাহওয়াইহ থেকে এই গ্রন্থ রচনার প্রেরণা লাভ করেন। একদিন তিনি একটি এমন গ্রন্থের আশা ব্যক্ত করেন যাতে শুধু সহীহ হাদীস লিপিবদ্ধ থাকবে। তাঁর ছাত্রদের মাঝে ইমাম বুখারী তখন এই কঠিন কাজে অগ্রসর হন। ২১৭ হিজরী সালে মাত্র ২৩ বছর বয়সে তিনি মক্কা শহরের হারাম শরীফে এই গ্রন্থের জন্য হাদীস সংকলন শুরু করেন। দীর্ঘ ১৬ বছর পর ২৩৩ হিজরী সনে এর সংকলনের কাজ সমাপ্ত হয়। বুখারী শরীফের জন্য হাদীস সংকলন কালে তিনি প্রতিদিন রোজা রাখতেন এবং প্রতিটি হাদীস পাণ্ডুলিপিতে সন্নিবেশনের পূর্বে গোসল করে দু' রাকাত নফল নামাজ আদায় করে মুরাকাবা ও ধ্যানের মাধ্যমে হাদীসের বিশুদ্ধতা সম্পর্কে নিশ্চিত হতেন। এ গ্রন্থে তিনি কেবল ‘‘সহিহ হাদীস’’ সংকলন করেননি, বরং সহিহ হাদীসের মধ্যে যেগুলো তার নির্ধারিত শর্ত উত্তীর্ণ হয়েছে কেবল সেগুলো গ্রহণ করেছেন। তিনি স্বয়ং বলেছেন, "আমি জা'মে কিতাবে সহিহ হাদিস ব্যতীত অন্য কোন হাদিস বর্ণনা করিনি। তবে কলেবর বড় হয়ে যাওয়ার আশঙ্কায় অনেক সহিহ হাদিসকে বাদ দিয়েছি। তিনি আরও বলেছেন, ‘‘আমি আমার কিতাবে প্রতিটি হাদিস লেখার পূর্বেই গোসল করেছি এবং দু রাকা‘আত সলাত আদায় করে নিয়েছি।’’ অপর বর্ণনা হতে জানা যায় যে, ইমাম বুখারী তার স্বীয় কিতাবের শিরোনামসমূহ রসূল সল্লাল্লাহু আলাইহি ওয়াসাল্লামের কবর এবং মসজিদে নববীর মধ্যস্থলে বসে লিখেছেন। এ সময় তিনি প্রতিটি শিরোনামের জন্য দু’ রাকা‘আত নফল সলাত আদায় করতেন। আবুল ফজল মোহাম্মদ বিন তাহেরের বর্ণনা মতে, ‘‘ইমাম বুখারী তার হাদীস গ্রন্থের কাজ বুখারাতে বসে শেষ করেছেন। এক বর্ণনায় বসরা শহরের কথা আছে। তবে উল্লিখিত সকল বর্ণনা নির্ভুল। কেননা হাদীস সংকলন কালে তিনি উল্লিখিত সকল নগরীতে অবস্থান করেছেন। ইমাম বুখারী স্বয়ং বলেছেন, ‘‘আমি আমার সহিহ বুখারি সঙ্গে নিয়ে বসরা শহরে ৫ বছর অবস্থান করেছি এবং আমার কিতাব প্রণয়ের কাজ শেষ করি। আর প্রতি বছরই হজ পালন করি এবং মক্কা হতে বসরাতে ফিরে আসি।’’ ইমাম বুখারীর প্রায় ৬ লাখ হাদীস মুখস্থ ছিল। তিনি ৬ লাখ হাদিস হতে যাচাই বাছাই করে ১৬ বছর নিরলস সাধনা করে এ প্রসিদ্ধ গ্রন্থখানি প্রণয়ন করেন। ইবনে আল সালাহ-এর হিসাব মতে: "দ্বিরুক্তি সহ বুখারী শরীফে হাদীসের সংখ্যা ৭৫৬৩। বলা হয়েছে যে মাত্র একবার বর্ণিত হাদিসের সংখ্যা ২,২৩০। এটি মুসনাদ হাদিসকে বোঝানো হয়েছে। সহীহ বুখারী রচনার পর থেকে এ পর্যন্ত তার বহু ব্যাখ্যাগ্রন্থ লেখা হয়েছে। এর মাঝে অন্যতম হলো আল্লামা ইবনে হাজার আসকালানী রচিত ফাতহুল বারী এবং ইমাম বদরুদ্দীন আল-আইনি রচিত উমদাতুল ক্বারী। নিচে সহীহ বুখারীর উল্লেখযোগ্য ব্যাখ্যা গ্রন্থসমূহের একটি তালিকা দেয়া হলো: আল-কিরমানী রচিত আল-কাওয়াকিব আল-দারারি ফী শারহি সহীহ আল-বুখারী হাফেজ ইবনে হাজার আসকালানী (মৃঃ৮৫২ হিজরি) রচিত ফাতহুল বারি ফী শারহি সাহীহুল বুখারী ইবনে বাত্তাল রচিত একটি ব্যাখ্যাগ্রন্থ রয়েছে ফাতহুল বারী নামে। ইমাম বদরুদ্দীন আইনি রচিত উ'মদাতুল ক্বারী ফী শারহি সাহীহ্ আল-বুখারী আল্লামা শিহাবুদ্দীন আল কাসতালানী রচিত ইরশাদ আল-সারী লি শারহি সাহীহ্ আল-বুখারী আলাউদ্দীন মুগলতায়ী রচিত ব্যাখ্যাগ্রন্থ আনোয়ার শাহ কাশ্মিরির রচিত ফয়জুল বারী শরহে সহীহিল বুখারী (বদরে আলম মিরাটি সংকলিত) শাব্বির আহমদ উসমানির ফয়জুল বারি শরহে সহিহুল বুখারী (আজিজুল হক সংকলিত) আহমদ রেজা খান বেরেলভীর তা'লিকুর রাজবী আলা সহীহীল বুখারী। উর্দুভাষায় অনেকেই বুখারীর ব্যাখ্যাগ্রন্থ লিখেছেন। তন্মধ্যে উল্লেখযোগ্য হল: ইনআমুল বারী - তাকি উসমানি নে'মাতুল বারী ফি শরহে সহীহিল বুখারী- শায়খুল হাদীস আল্লামা গোলাম রসূল সাঈদী কাশফুল বারী শরহে সহীহিল বুখারী- ইদরীস কাসেমী নাসরুল বারী- মুহাম্মাদ উসমান গনি সহীহ হাদীস বিশ্বকোষ সহীহ মুসলিম সুনান ইবনে মাজাহ সুনান আত-তিরমিজী সুনানে আবু দাউদ মুসনাদে আহমাদ Mabadi Tadabbur-i-Hadith, Amin Ahsan Islahi Brown, Jonathan (২০০৭-০৬-০৫)। The Canonization of Al-Bukh?r? and Muslim: The Formation and Function of the Sunn? ?ad?th Canon (ইংরেজি ভাষায়)। BRILL। আইএসবিএন 978-90-04-15839-9।  তারীখ বাগদাদ ২/৮; হাদইউস সারী, পৃঃ ৭ তাহযীবুল কামাল ২৪/৪৪২, সিয়ারু আ'লামিন নুবালা ১২/৪০১।  ইন্টারনেট আর্কাইভে আজিজুল হক অনূদিত সহিহ বুখারীর বঙ্গানুবাদ আরবি উইকিসংকলনে এই নিবন্ধ সম্পর্কে আদি লেখা রয়েছে: Sahih al-Bukhari